पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। टीला जमालपुरा इलाके में एक युवक को घर से बहार बुलाकर बातचीत के बहाने सफारी सवार सात लोगों ने मिलकर उसके साथ मारपीट की और फिर पेट में छुरी घोंप कर फरार हो गए। बताया जाता है कि युवक पर पुरानी रंजिश को लेकर हमला हुआ है। फिलहाल पुलिस हत्या के प्रयास का मामला दर्ज कर आरोपियों की तलाश कर रही है।
पुलिस के मुताबिक रेणु दवाखाना के पास टीला जमालपुरा निवासी पिंटू उर्फ नकुल पिता मोती लाल(24) सीसीटीवी कैमरे का काम करता है। मंगलवार रात वह खाना खाकर अपने घर में सो रहा था। रात करीब एक बजे बबलू उसके पास पहुंचा और कहा कि तुझे राहुल बुला रहा है।
इसके बाद जैसे ही वह घर के बाहर पहुंचा, सामने सफारी जीप में बैठे नरेश साहू, पचौरी, सुरेश, राहुल गुर्जर, गोलू, हेमू और बबलू ने उसके साथ गाली गलोच कर मारपीट करना शुरु कर दिया। इसी दौरान बबलू ने उसके पेट में धारदार छुरी घोंप दी। घटना को अंजाम देने के बाद आरोपी सफारी में बैठ कर फरार हो गए।
वहीं घायल युवक को हमीदिया अस्पताल में भर्ती कराया गया। पुलिस को शुरुआती जांच में पता चला है कि घायल युवक और बबलू के बीच मारपीट का पुरानी विवाद चल रहा है। जिसके चलते उस पर हमला हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn